**Ministru kabineta noteikumu projektu par grozījumiem valsts aizdevumu izsniegšanas un apkalpošanas kārtībā un galvojumu sniegšanas un uzraudzības kārtībā, un** **Valsts kases sniegto maksas pakalpojumu cenrāža atzīšanu par spēku zaudējušiem sākotnējās ietekmes novērtējuma ziņojums (apvienotā anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātie Ministru kabineta noteikumu projekti paredz , ka valsts aizdevumu un valsts vārdā sniegto galvojumu apkalpošanas maksa tiks ieskaitīta valsts budžeta ieņēmumos.  Projekti stāsies spēkā 2020. gada 1. janvārī |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2019. gada 13. augusta noteikumos Nr. 362 “ Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība””, Ministru kabineta noteikumu projekts “Grozījumi Ministru kabineta 2014. gada 8. jūlija noteikumos Nr.391 “Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība”” un Ministru kabineta noteikumu projekts “Par Ministru kabineta 2006. gada 12. septembra noteikumu Nr. 760 “Noteikumi par Valsts kases sniegto maksas pakalpojumu cenrādi” atzīšanu par spēku zaudējušiem” sagatavoti pamatojoties uz Ministru kabineta 2019. gada 20. augusta sēdes protokola Nr. 35 26.§ 41. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik galvojumu un valsts aizdevumu saņēmēju maksājumi par valsts galvojumu un valsts aizdevumu apkalpošanu ir noteikti saskaņā ar Ministru kabineta 2006. gada 12. septembra noteikumiem Nr.760 “Valsts kases sniegto maksas pakalpojumu cenrādis”.  Lai nodrošinātu piešķirtā finansējuma efektīvāku izmantošanu un padarītu caurskatāmāku valsts budžeta plānošanas un izpildes kontroles procesu, Finanšu ministrija sadarbībā ar Valsts kasi veica valsts budžeta programmas pārskatīšanu un sākot ar 2020.gadu valsts budžeta apakšprogrammā 31.01.00 “Budžeta izpilde” kā resursi izdevumu segšanai tiks paredzēta tikai vispārējā kārtībā sadalāmā dotācija no vispārējiem ieņēmumiem, izslēdzot plānoto resursu “ieņēmumi no maksas pakalpojumiem un citiem pašu ieņēmumiem” un attiecīgi palielinot dotāciju no vispārējiem ieņēmumiem.  Izstrādātie Ministru kabineta noteikumu projekti:   * Grozījumi Ministru kabineta 2019. gada 13. augusta noteikumos Nr. 362 “ Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” paredz izteikt jaunā redakcijā 62., 63., 64. un 76. punktu, turpmāk paredzot noteikt valsts aizdevumu apkalpošanas maksu (atbilstoši 4.pielikumam) kā procentu likmes sastāvdaļu, kas turpmāk kopā ar aizdevuma procentiem tiks ieskaitīti (kā līdz šim) valsts pamatbudžeta nenodokļu ieņēmumu kontos atbilstoši ieņēmumu klasifikācijai (procentu ieņēmumi par aizdevumiem) un pilnā apmērā paliks valsts pamatbudžeta minētajos nenodokļu ieņēmumos un no 2020.gada 1.janvāra netiks vairs ieskaitīti Valsts kases pašu ieņēmumos, un 76.punktā nosakot informācijas publicēšanas pienākumu par procentu likmes apmēriem. * Grozījumi Ministru kabineta 2014. gada 8. jūlija noteikumos Nr.391 “Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība” paredz izteikt 52.punktu jaunā redakcijā, svītrojot atsauci uz Valsts kases sniegto maksas pakalpojumu cenrādi, un nosakot, ka par galvotā kredīta apkalpošanu kredīta ņēmējs maksā apkalpošanas maksas likmi 0.1 % gadā no valsts galvotā kredīta atlikuma, kas turpmāk tiks ieskaitīti (kā līdz šim) valsts pamatbudžeta nenodokļu ieņēmumu kontos atbilstoši ieņēmumu klasifikācijai (procentu ieņēmumi par aizdevumiem) un pilnā apmērā paliks valsts pamatbudžeta nenodokļu ieņēmumos un no 2020.gada 1.janvāra netiks vairs ieskaitīti Valsts kases pašu ieņēmumos. * Līdz ar Ministru kabineta noteikumu projektu “Par Ministru kabineta 2006. gada 12. septembra noteikumu Nr. 760 “Noteikumi par Valsts kases sniegto maksas pakalpojumu cenrādi” atzīšanu par spēku zaudējušiem” tiek paredzēts, ka sākot ar 2020.gada 1.janvāri par iesniegtajiem valsts aizdevumiem vai valsts vārdā sniedzamajiem galvojumiem apkalpošanas maksas tiks veiktas atbilstoši Ministru kabineta 2019. gada 13. augusta noteikumos Nr. 362 “ Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” un Ministru kabineta 2014. gada 8. jūlija noteikumos Nr.391 “Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība” noteiktajam.   Līdz 2020.gada 1.janvārim noslēgto valsts aizdevumu un galvojuma apkalpošanas līgumu izpilde netiek ietekmēta un mainīta, un atbilstoši līgumam gan ar galvojuma apkalpošanu, gan aizdevuma apkalpošanu saistītos jautājumus kārto Valsts kase.  Turpmāk valsts aizdevumu un galvojumu saņēmēju veiktos maksājumus par aizdevumu un galvojumu apkalpošanu no 2020.gada ieskaitīs valsts budžeta nenodokļu ieņēmumos, bet valsts budžeta apakšprogramma 31.01.00 “Budžeta izpilde” tiks finansēta no dotācijas no vispārējiem ieņēmumiem un  Finanšu ministrijas valsts budžeta apakšprogrammas 31.01.00 "Budžeta izpilde" ieņēmumu no maksas pakalpojumiem un citu pašu ieņēmumu atlikumu 2020.gada 1.janvārī Valsts kase novirzīs valsts parāda dzēšanai.  Minētās apakšprogrammas izdevumu finansēšanas kārtības maiņai nav negatīvas fiskālas ietekmes uz valsts budžetu.  Ministru kabineta noteikumu projekti stāsies spēkā 2020.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kase, Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts aizdevumu vai valsts vārdā sniedzamo galvojumu saņēmēji, lai gan noteikumu projekti nemaina esošo tiesisko regulējumu pēc būtības un līdz šo noteikumu spēkā stāšanās dienai noslēgtajos valsts aizdevuma vai galvojuma līgumos paredzētie maksājumi netiek skarti vai jebkādā veidā mainīti |
| 2. | Tiesiskā regulējuma ietekme uz tautsaimniecību un administratīvo slogu | Projekts neradīs papildu administratīvo slogu. |
| 3. | Administratīvo izmaksu monetārs novērtējums | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība noteikumu projekta izstrādē netiek piemērota. |
|  | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kase, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.  Projekta izpildei nav nepieciešama jaunu institūciju izveide, esošo institūciju likvidācija vai reorganizācija.  Projekta izpilde tiks nodrošināta esošo cilvēkresursu un finanšu līdzekļu ietvaros. |
| 3. | Cita informācija | Nav. |

Finanšu ministrs J. Reirs

Geiba, 67094282

ainars.geiba@kase.gov.lv

Gasjūns, 67094208

armins.gasjuns@kase.gov.lv